
จดหมายข่าว 
องค์การบริหารส่วนตำบลกาลูปัง  ตำบลกาลูปัง  อำเภอรามัน  จังหวัดยะลา
ฉบับที่  1  ประจำเดือน  มกราคม  พ.ศ. 2558

สวัสดีค่ะ จดหมายข่าวฉบับที่ 1 ประจำเดือน  มกราคม  2558 เป็นฉบับที่เปิดปีใหม่  ปี  2558  องค์การบริหารส่วนตำบลกาลูปังขออวยพรให้ประชาชนในตำบลกาลูปัง มีแต่ความสุขตลอดปี 2558 นะค่ะ

ในเดือนมกราคม นี้องค์การบริหารส่วนตำบลกาลูปัง ได้จัดทำโครงการวันเด็กแห่งชาติ ปี พ.ศ.๒๕๕8 ขึ้น โดยดำเนินการร่วมกับโรงเรียนบ้านกาลูปัง  จัดกิจกรรมวันเด็ก  เพื่อให้เด็กได้พัฒนาการเรียนรู้  ในการแสดงออกในที่สาธารณะ   ได้แก่การแสดงบนเวที  การเล่นเกม  การตอบปัญหา  และส่งเสริมให้ทุกภาคส่วนในพื้นที่ได้แก่ ผู้ปกครอง ผู้นำชุมชน ชาวบ้าน  เยาวชน  ได้มองเห็นความสำคัญของเด็กและมีส่วนร่วมในการพัฒนาส่งเสริมศักยภาพของเด็กในพื้นที่ต่อไป

องค์การบริหารส่วนตำบลกาลูปัง ขอนำปรัชญาเศรษฐกิจพอเพียงตามแนวพระราชดำรัชของพระบาทสมเด็จพระเจ้าอยู่หัว ซึ่งเป็นแนวทางการดำรงอยู่และปฏิบัติตนของประชาชนทุกระดับ ซึ่งปรัชญาเศรษฐกิจพอเพียง ประกอบด้วย 3 ลักษณะ  คือ
1. ความพอประมาณ  หมายถึง  ความพอดี ไม่มากไม่น้อยจนเกินไป โดยไม่เบียดเบียนตนเองและผู้อื่น
2. ความมีเหตุผล  หมายถึง  การตัดสินใจเกี่ยวกับระดับของความพอเพียง  ต้องเป็นไปอย่างมีเหตุและผล
3. การมีภูมิคุ้มกันที่ดีในตัว หมายถึง เตรียมตัวให้พร้อมต่อการรองรับผลกระทบใด ๆ จากการเปลี่ยนแปลงของสถานการณ์ต่าง ๆ 

ข่าวสาร -  ประชาสัมพันธ์  อบต.กาลูปัง


องค์การบริหารส่วนตำบลกาลูปังขอประชาสัมพันธ์กำหนดการชำระภาษี ดังนี้


1. ภาษีโรงเรือนและที่ดิน ยื่นแบบแสดงรายการ เดือนกุมภาพันธ์ ของทุกปี


2.  ภาษีป้าย  ยื่นแบบแสดงรายการ เดือนมกราคม – มีนาคม ของทุกปี


3. ภาษีบำรุงท้องที่ ยื่นแบบแสดงรายการ เดือนมกราคม – เมษายน ของทุกปี       


   “ท้องถิ่นจะพัฒนา  ถ้าปวงประชาร่วมในเสียภาษี”





องค์การบริหารส่วนตำบลกาลูปัง เปิดให้บริการประชาชนในวันทำงานปกติในช่วงเที่ยง  12.00 – 13.00  น 


ประชาชนท่านใดที่มีความประสงค์จะมารับบริการก็สามารถมาใช้บริการได้








